Здравейте, ако при промяна на длъжност работодателят ми не запише НКПД кода в анекса и не регистрира промяната в НАП, какво мога да направя по въпроса? 




Промяна на длъжност
===================

 

Здравейте, г-н Иванов,


работодателят Ви следва да регистрира извършената промяна в трудовия договор в НАП – така чл. 62, ал. 3 от КТ – “в тридневен срок от сключването или изменението на трудовия договор и в седемдневен срок от неговото прекратяване работодателят или упълномощено от него лице е длъжен да изпрати уведомление за това до съответната териториална дирекция на Националната агенция за приходите. Националната агенция за приходите предоставя в реално време на оправомощени лица от дирекции “Инспекция по труда” електронен достъп до регистъра на трудовите договори и при поискване в срок три работни дни изпраща копие от съответното заверено уведомление. ”  

Предвид горното, можете да подадете писмен сигнал в НАП и в Инспекцията по труда.


Поздрави,  

адв. Николина Митова  

0898 303092


